
Text rozhodnutia
Súd: Krajský súd Košice Spisová značka: 7K/351/2001 Identifikačné číslo súdneho spisu: 7001898010 Dátum vydania rozhodnutia: 07. 01. 2016 Meno a priezvisko sudcu, VSÚ: JUDr. Drahomíra Brixiová ECLI: ECLI:SK:KSKE:2016:7001898010.2
Uznesenie Krajský súd v Košiciach v konkurznej veci úpadcu ODF s.r.o., Ťahanovské riadky 87, Košice, IČO: 31 657 869 takto
r o z h o d o l :
Z r u š u j e konkurz vyhlásený na majetok úpadcu ODF s.r.o., Ťahanovské riadky 87, Košice, IČO: 31 657 869.
Z b a v u j e Doc. JUDr. Juraja Špirka, CSc., Y. XX, O., funkcie správcu konkurznej podstaty.
o d ô v o d n e n i e :
Krajský súd v Košiciach uznesením zo dňa 29.4.2003, č.k.: 7K/351/2001-71 vyhlásil konkurz na majetok dlžníka ODF s.r.o., Ťahanovské riadky 87, Košice, a za správcu konkurznej podstaty ustanovil JUDr. Andreu Rajczyovú.
Uznesením Krajského súdu v Košiciach č.k.: 7K/351/2001-108 zo dňa 15.7.2003 bola rozhodnutím schôdze veriteľov JUDr. Andrea Rajczyová zbavená funkcie správcu a do funkcie nového správcu konkurznej podstaty bol ustanovený Doc. JUDr. Juraj Špirko, CSc..
Uznesením Krajského súdu v Košiciach č.k.: 7K/351/2001-260 zo dňa 6.7.2015, ktoré nadobudlo právoplatnosť dňa 18.8.2015 bol rozvrhnutý výťažok zo speňaženia konkurznej podstaty úpadcu.
Podaním doručeným súdu dňa 30.12.2015 správca konkurznej podstaty oznámil súdu, že rozvrhové uznesenie splnil a navrhol konkurz zrušiť.
Podľa § 44 ods. 1 písm. b) ZKV súd zruší uznesením konkurz, v ktorom nedošlo k potvrdeniu núteného vyrovnania po splnení rozvrhového uznesenia a zároveň zbaví správcu funkcie (§ 44 ods. 4 ZKV).
Pretože došlo k splneniu rozvrhového uznesenia, súd podľa vyššie citovaného zákonného ustanovenia zrušil konkurz na majetok úpadcu a zároveň zbavil správcu jeho funkcie.
O odmene a úhrade hotových výdavkov správcu bolo rozhodnuté rozvrhovým uznesením.
Správca je povinný písomne oznámiť súdu do 30 dní od právoplatnosti zrušenia konkurzu, či uzavrel účtovné knihy a zostavil účtovnú závierku.
Poučenie:
Proti tomuto uzneseniu možno podať odvolanie do 30 dní odo dňa jeho zverejnenia v Obchodnom vestníku, a to na Krajskom súde v Košiciach. Zrušením konkurzu zanikajú účinky vyhlásenia konkurzu, platnosť a účinnosť úkonov vykonaných v priebehu konkurzu tým nie je dotknutá.

Zdroj: KAUZIS.SK – https://www.kauzis.sk/judikatura/r/ECLI:SK:KSKE:2016:7001898010.2 (dáta aktuálne k 8. 11. 2026). Záväzné je znenie zverejnené súdom.




